CELEX: 41991D0586
Language: bg
Date: 1991-11-11 00:00:00
Title: Решение на Съвета и на представителите на правителствата на държавите-членки, Заседаващи в рамките на Съвета oт 11 ноември 1991 година за преустановяване прилагането на споразуменията между Европейската общност, нейните държави-членки и Социалистическа федерална република Югославия

11/ 06
            
            
               BG
            
            
               Официален вестник на Европейския съюз
            
            
               224
            
         41991D0586
   
               L 315/47
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕШЕНИЕ НА СЪВЕТА И НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ, ЗАСЕДАВАЩИ В РАМКИТЕ НА СЪВЕТА
   
   oт 11 ноември 1991 година
   за преустановяване прилагането на споразуменията между Европейската общност, нейните държави-членки и Социалистическа федерална република Югославия
   (91/586/ЕОВС, ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ И ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИТЕ ОБЩНОСТИ, ЗАСЕДАВАЩИ В РАМКИТЕ НА СЪВЕТА,
   като имат предвид, че Европейската общност и нейните държави-членки са сключили със Социалистическа федерална република Югославия Споразумение за сътрудничество и свързаните с него протоколи и инструменти, а също така и Споразумение за продуктите на ЕОВС;
   като имат предвид, че в декларациите си от 5 и 28 октомври 1991 г. Европейската общност и нейните държави-членки, заседаващи в рамките на Европейското политическо сътрудничество, отбелязаха кризата в Югославия; като имат предвид, че в Резолюция 713 (1991) Съветът за сигурност на Обединените нации изрази своята загриженост, че продължаването на тази ситуация представлява заплаха за международния мир и сигурността;
   като имат предвид, че продължаващата враждебна обстановка и нейният ефект върху икономическите и търговските отношения както между републиките на Югославия, така и с Общността, представляват радикално изменение на условията, при които са сключени Споразумението за сътрудничество между Европейската икономическа общност и Социалистическа федерална република Югославия (1) и неговите протоколи, а също така и Споразумението относно Европейската общност за въглища и стомана; като имат предвид, че всичко това поставя под въпрос прилагането на тези споразумения и протоколи;
   като имат предвид, че не беше обърнато внимание на призива, отправен от Европейската общност и нейните държави-членки, които на срещата в рамките на Европейското политическо сътрудничество, проведена на 6 октомври 1991 г. в Хаарзуленс, призоваха за спазване на Споразумението за прекратяване на огъня, постигнато в Хага на 4 октомври 1991 г.;
   като имат предвид, че в декларацията от 6 октомври 1991 г. Европейската общност и нейните държави-членки, заседаващи в рамките на Европейското политическо сътрудничество, обявиха своето решение да прекратят споразуменията между Общността и Югославия, ако не бъде спазено споразумението, постигнато между страните в конфликта в Хага на 4 октомври 1991 г. в присъствието на президента на Съвета на Европейските общности и на президента на Конференцията за Югославия;
   като имат предвид, че Общността е започнала необходимите процедури по денонсиране на гореспоменатите споразумения;
   по препоръка на Комисията,
   РЕШИХА:
   
               1.
            
            
               Прилагането на гореспоменатите споразумения се преустановява незабавно.
            
         
               2.
            
            
               Настоящото решение се публикува в Официален вестник на Европейските общности.
            
         
      Съставено в Брюксел на 11 ноември 1991 година.
      
         
            Председател
         
         H. J. SIMONS
         
      
   
   
      (1)  ОВ L 41, 14.2.1983, стр. 1.